WALKMAN felhasználói útmutató
Nyomtatás
Legfelső oldal > Hibaelhárítás > A tünetek lehetséges okai > Üzemeltetés

## Üzemeltetés

Nincs hang.

- A hangerő nullára van állítva.

- Növelje meg a hangerőt.

- A fejhallgató csatlakozója nincs megfelelően bedugva.

- Ha a fejhallgató nincs megfelelően csatlakoztatva, akkor nem fog megfelelően szólni. A fejhallgató dugóját úgy kell bedugni, hogy az a helyére pattanjon [Részletek].

- A fejhallgató csatlakozója koszos.

- Tisztítsa meg a fejhallgató dugóját egy puha, száraz ronggyal.

- Nincsenek zeneszámok vagy videók a lejátszón.

- Kövesse az üzenetben megjelenő utasításokat, és másoljon át zeneszámokat és videókat a számítógépről.

- Ha a fenti megoldásokat kipróbálta, és a probléma továbbra is fennáll, nyomja meg a lejátszó RESET gombját [Részletek].

Nem játszhatók le az adatok.

- Az akkumulátor lemerült.

- Töltse fel teljesen az akkumulátort [Részletek].

- Ha a lejátszó az akkumulátor feltöltése után sem reagál, akkor nyomja meg a RESET gombot a lejátszón [Részletek].

- Nincsenek adatok a lejátszón.

- Kövesse az üzenet utasításait, és másoljon át adatokat a számítógépről.

- A Windows Intézőben történő áthúzás után az adathierarchia szintjei nem azonosak a lejátszón.

- Húzással helyezze az adatfájlokat a megfelelő helyre [Részletek].

- Az áthelyezett fájlok formátuma nem játszható le.

- A lejátszható formátumokkal kapcsolatban további információért lásd: [Részletek]. A fájlok jellemzőitől függően egyes számok nem játszhatók le.

- Hangot tartalmazó MP4-fájlokat helyezett húzással egy videomappába.

- Helyezze a fájlokat a [MUSIC] mappába.

- Az átvitt adatok megsérülhetnek.

- A fájlon belüli sérült adatokat a lejátszó nem lejátszható formátumként érzékelheti. Törölje a sérült adatokat, majd ismét vigye át a nem sérült adatokat a számítógépről.

Nem lehet adatokat törölni a lejátszón.

- A lejátszón nem lehet zeneszámokat, videókat vagy fényképeket törölni.

- Törölje a fájlokat az átmásoláshoz használt szoftverrel vagy a Windows Intézővel.

Az áthelyezett adatok nem jelennek meg a listában.

- A nem támogatott formátumú videókat és fényképeket a lejátszó nem ismeri fel, és ezért előfordulhat, hogy nem jelennek meg a listában [Részletek].

- Ha átnevezi a számítógépről a lejátszóra átvitt videofájlt, vagy egy másik mappába helyezi, előfordulhat, hogy a lejátszó nem ismeri fel, és nem jelenik meg a videolistában.

- Elérte a maximálisan megjeleníthető fájlok felső korlátját. A fájlok maximális száma a videóknál 1 000 fájl, a fényképeknél pedig 8 000 fájl. A mappák maximális száma pedig a fényképeknél 8 000 mappa a fényképmappa-listában.

- Törölje a szükségtelen adatokat.

- Nem a megfelelő helyre helyezte az adatokat.

- Húzással helyezze az adatfájlokat a megfelelő helyre [Részletek].

- Nincs elég szabad kapacitás.

- Törölje a szükségtelen adatokat a lejátszóról a tárhely felszabadításához.

- A Windows Intézőben történő áthúzás után az adathierarchia szintjei nem azonosak a lejátszón [Részletek].

- A lejátszó belső flash memóriája a Windows Intéző segítségével lett megformázva.

- Formázza meg a belső flash memóriát a lejátszó segítségével [Részletek].

- Kihúzta az USB-kábelt (mellékelve) a lejátszóból az adatok átvitele közben.

- Másolja vissza a használható fájlokat a számítógépre, majd formázza meg a belső flash memóriát a lejátszó segítségével [Részletek].

Ha az [All Songs] vagy az [Album] van kiválasztva, akkor minden zeneszám megjelenik, a [Folder] esetében azonban nem.

- A hangfájlok nem a [MUSIC] mappa alatt található mappákban vannak.

- Helyezze a fájlokat a [MUSIC] mappa alatti mappákba.

Csak egy adott lejátszási tartomány, például egy album, zeneszámai szólalnak meg.

- A lejátszó csak annak a listának (albumlistának, előadói listának stb.) zeneszámait játssza le, amelyikből a lejátszás elindult [Részletek].

Zaj hallható.

- Rádiójeleket kibocsátó készüléket, például mobiltelefont használnak a lejátszó közelében.

- Használat közben tartsa távol a mobiltelefonhoz hasonló készülékeket a lejátszótól.

- A CD-lemezről vagy más forrásból importált zenei adatok megsérültek.

- Törölje az adatokat, majd végezze el újra az importálást és a másolást. Zárjon be minden más alkalmazást, amikor a számítógépre importálja az adatokat, hogy elkerülje az adatok sérülését.

- Az áthelyezett fájlok formátuma nem játszható le. A részleteket lásd: [Részletek].

- Egyes zeneszámok nem játszhatók le a fájlok műszaki jellemzőitől függően.

- A fejhallgató csatlakozója koszos.

- Tisztítsa meg a fejhallgató dugóját egy puha, száraz ronggyal.

A lejátszó nem reagál egyik gombműveletre sem.

- A HOLD kapcsoló a HOLD állásban van.

- Állítsa át a jobb oldali HOLD kapcsolót az ellenkező állásba [Részletek].

- A lejátszóban páralecsapódás van.

- Várjon néhány órát, amíg a lejátszó kiszárad.

- Az akkumulátor nincs kellően feltöltve.

- A lejátszót egy működő számítógéphez csatlakoztatva töltse fel az akkumulátort [Részletek].

- Ha az akkumulátor töltése nem oldja meg a problémát, akkor nyomja meg a RESET gombot a lejátszó alaphelyzetbe állításához [Részletek].

- A lejátszó a számítógéphez van csatlakoztatva USB-kapcsolat használatával.

- Szakítsa meg az USB-kapcsolatot, és újra kezelheti a lejátszót.

Nem áll le a lejátszás.

- Ennél a lejátszónál nincs különbség a lejátszás leállítása és szüneteltetése között. Amikor megnyomja a gombot, a kijelzőn megjelenik az ikon, és a lejátszás szünetel/leáll.

Az áthelyezett adatok nem találhatók meg.

- Ha sok adatot tárol a lejátszón, lehet, hogy néhány adat nem jelenik meg.

- A lejátszó belső flash memóriája a Windows Intéző segítségével lett megformázva.

- Formázza meg a belső flash memóriát a lejátszó segítségével [Részletek].

- Kihúzta a mellékelt USB-kábelt a lejátszóból az adatok átvitele közben.

- Másolja vissza a használható fájlokat a számítógépre, majd formázza meg a belső flash memóriát a lejátszó segítségével [Részletek].

- A Windows Intézőben történő áthúzás után az adathierarchia szintjei nem felelnek meg a lejátszónak [Részletek].

- Az áthelyezett fájlok formátuma nem játszható le. A részleteket lásd: [Részletek].

- Bizonyos fájlformátumú zeneszámokat és videókat nem lehet lejátszani [Részletek].

- Bizonyos fájlméretű és fájlformátumú fényképeket nem lehet megjeleníteni [Részletek].

Túl alacsony a hangerő.

- Az [AVLS (Volume Limit)] engedélyezve van.

- Tiltsa le az [AVLS (Volume Limit)] beállítást [Részletek].

A fejhallgató jobb csatornája néma. Vagy a jobb csatorna hangja hallható a fejhallgató mindkét oldalán.

- A fejhallgató csatlakozója nincs teljesen bedugva.

- Ha a fejhallgató nincs megfelelően bedugva, akkor a hangzás nem lesz megfelelő. Dugja be a fejhallgató csatlakozóját, amíg az a helyére nem kattan [Részletek].

A lejátszás váratlanul leállt.

- Az akkumulátor nincs kellően feltöltve.

- A lejátszót egy működő számítógéphez csatlakoztatva töltse fel az akkumulátort [Részletek].

- Nem lejátszható zeneszámokat vagy videofájlokat indított el.

- Játsszon le másik zeneszámot vagy videofájlt.

Az indexképek (például lemezborítók) nem jelennek meg.

- Egyes a lejátszó által támogatott formátumú zeneszámok nem rendelkeznek lemezborítóval. Az indexképek csak akkor jelennek meg, ha a zeneszámok rendelkeznek lemezborítóval, és azok fájlformátumát támogatja a lejátszó.

- Ismételje meg a másolást a Windows Media Player 11 alkalmazással vagy egy másik, másolásra alkalmas szoftverrel.

- Az indexkép neve nem egyezik meg a videó nevével, vagy a videó nincs a megfelelő helyen.

- Helyezzen a videofájllal megegyező nevű JPEG-fájlt a [VIDEO] mappa alatti mappába.

- Ha a fényképek nem rendelkeznek olyan indexképpel, amely megfelel az Exif-fájlformátumnak, akkor az indexképek nem jeleníthetők meg.

- Ha lemezborító nélkül vitt át egy zeneszámot a lejátszóra, akkor sem csatolhat lemezborítót a zeneszámhoz, ha még egyszer átviszi azt a lejátszóra a lemezborítóval együtt.

- Törölje a zeneszámot a lejátszóról, majd vigye át ismét azt a lemezborítóval együtt.

A lemezborító nem jelenik meg.

- Nem található lemezborító az adatokhoz.

- A lemezborító csak akkor jelenik meg, ha az is megtalálható a lejátszón.
  A lemezborítót a Windows Media Player 11 segítségével vagy egy másik, átmásolásra is képes szoftverrel lehet beállítani. A kezeléssel kapcsolatos tudnivalókért tekintse át a szoftver Súgó dokumentációját, vagy forduljon a szoftver gyártójához.

- Lehet, hogy a fájlformátumtól függően bizonyos lemezborítók nem jelennek meg.

Nem lehet megformázni a lejátszót.

- Az akkumulátor nincs kellően feltöltve.

- A lejátszót egy működő számítógéphez csatlakoztatva töltse fel az akkumulátort [Részletek].

A lejátszó kikapcsolt, majd újra bekapcsolt.

- Hiba esetén a lejátszó kikapcsol, majd automatikusan újra bekapcsol.

Nem működik megfelelően a lejátszó.

- A számítógép úgy lett elindítva vagy újraindítva, hogy ahhoz a lejátszó csatlakoztatva volt.

- Indítsa újra a lejátszót a rajta található RESET gomb megnyomásával [Részletek]. Húzza ki a lejátszót, amikor elindítja vagy újraindítja a számítógépet.

Vissza a tetejére