WALKMAN felhasználói útmutató
Nyomtatás
Legfelső oldal > Hibaelhárítás > A tünetek lehetséges okai > Üzenetek

## Üzenetek

Kövesse az alábbiakat, ha a kijelzőn megjelenik egy üzenet.
[All group numbers have been used.]

- A lejátszási listákban található zeneszámok száma elérte a 27 000-et.

- A korlát feletti zeneszámok az [Others] listában vannak.

- Ha nem talál egy zeneszámot, akkor keresse az [Others] listában.

- Ha nem az [Others] listában szeretné tárolni a zeneszámokat, akkor törölje a szükségtelen zeneszámokat a lejátszóról az átmásoláshoz használt szoftverrel vagy a Windows Intézővel.

- Ha a lejátszón található lejátszási listák száma meghaladja a 27 000-et, akkor az ezt meghaladó lejátszási listák nem jelennek meg. Csökkentse a lejátszási listák számát (töröljön néhányat) a lejátszási listák áthelyezéséhez használt szoftverrel.

[Cannot play; file format is not supported.]

- A lejátszó által nem támogatott fájlt próbál lejátszani.

- A nem támogatott formátumú zeneszámokat nem lehet lejátszani [Részletek].

[Cannot save more than 30 Preset stations.]

- Már 30 állomás be van állítva.

- Előbb törölje a felesleges állomásokat [Részletek], majd állítsa be a kívánt állomásokat az adott mennyiségi korláton belül.

[Do not disconnect.]

- A lejátszó egy számítógéphez vagy más külső eszközhöz csatlakozik adatmásolás céljából.

- Ez nem hibaüzenet. Ne húzza ki az USB-kábelt a másolás befejezéséig.

[Firmware update failed.]

- Nem sikerült frissíteni a belső vezérlőprogramot.

- Kövesse a számítógépen megjelenő utasításokat, és ismét próbálja meg frissíteni a belső vezérlőprogramot.

[LOW BATTERY. Please Charge.]

- A lejátszó akkumulátora lemerült.

- Töltse fel az akkumulátort [Részletek].

[Not enough free space in memory. Delete files to ensure free space.]

- Nem elegendő a lejátszó szabad kapacitása.

- A mellékelt USB-kábel segítségével csatlakoztassa a lejátszót a számítógéphez, majd törölje a szükségtelen adatokat a lejátszóról az átvitelhez használt szoftverrel vagy a Windows Intézővel.

[On hold... Cancel HOLD function to activate controls.]

- A lejátszót nem lehet kezelni, mert a HOLD kapcsoló a HOLD állásban van.

- A lejátszó kezelése érdekében állítsa át a HOLD kapcsolót az ellenkező állásba [Részletek].

[The device’s memory was not formatted correctly. Please re-format using Settings menu.]

- A belső flash memória formázása hibás.

- A belső flash memória egy számítógépről lett megformázva.

- A belső flash memória formázásához használja a [Settings]- [Common Settings]- [Format] parancsot [Részletek].

Vissza a tetejére