WALKMAN felhasználói útmutató
Nyomtatás
Legfelső oldal > Az első lépések > Tápellátás/töltés > Az akkumulátor töltése

## Az akkumulátor töltése

Az akkumulátor töltési szintjét jelző ikon
A lejátszó akkumulátorának töltéséhez csatlakoztassa a lejátszót egy bekapcsolt számítógéphez.
Amikor a lejátszót a számítógéphez csatlakoztatja, használja az USB-kábelt (mellékelve).

1. Kijelző

Az akkumulátor töltése közben ellenőrizheti az akkumulátor töltöttségi állapotát.

#### Az akkumulátor töltöttségi állapota a kijelzőn

Állapot | Leírás
| Töltés (*1)
| A töltés befejeződött (*1).
Üres képernyő | Az akkumulátor nem töltődik (*2).

(*1) A töltés kb. 2 óráig tart. A töltés befejeztével válassza le a lejátszót a számítógép USB-csatlakozójáról.
(*2) Ha a számítógép energiatakarékos, például alvó vagy hibernált üzemmódba lép, előfordulhat, hogy a lejátszó képernyője kikapcsol. Ebben az állapotban a lejátszó fogyasztja az akkumulátor energiáját.
Tipp

- Számítógépenként eltér az alvó vagy hibernált üzemmód beállításának módosítása. A részletekért forduljon a számítógép gyártójához.

- A lejátszót az első használatkor, illetve ha hosszabb ideje nem használta, teljesen töltse fel (amíg az akkumulátortöltöttség-jelző jelzése meg nem jelenik).

### Az akkumulátor töltési szintjét jelző ikon

Az információs területen látható akkumulátorjelző az akkumulátor töltési szintjét mutatja.
Ahogy csökken az akkumulátor töltöttsége, úgy tűnnek el az ikon sávjai. Ha megjelenik a [LOW BATTERY. Please Charge.] felirat, akkor a lejátszót nem lehet használni. Ebben az esetben töltse fel az akkumulátort úgy, hogy a lejátszót a számítógéphez csatlakoztatja. Az akkumulátor üzemidejével kapcsolatban lásd: [Részletek].
Megjegyzés

- Ha a lejátszót hosszú ideig nem használta, és így tölti fel, előfordulhat, hogy a számítógép nem ismeri fel a lejátszót, vagy semmi nem jelenik meg a kijelzőn. Töltse a lejátszót körülbelül 5 percig, ekkor ismét megfelelően fog működni.

- Az akkumulátort mindig 5 °C és 35 °C közötti hőmérsékleten töltse fel. Ha ettől eltérő hőmérsékleten próbálja meg tölteni az akkumulátort, előfordulhat, hogy a ikon jelenik meg, és a töltés nem végezhető el.

- Az akkumulátor körülbelül 500 alkalommal tölthető fel. Ez a szám a lejátszó használatának körülményeitől függően változhat.

- Az akkumulátor töltési szintjét jelző ikon becsült értéket mutat. Ez azt jelenti, hogy az ikonban látható fekete sávok nem mindig pontosan egy negyed töltést jelölnek.

- A kijelzőn a [Do not disconnect.] felirat jelenik meg, amikor a számítógép hozzáfér a lejátszóhoz. Ezen idő alatt ne húzza ki az USB-kábelt (mellékelve), ellenkező esetben az éppen átvitt adatok (vagy a lejátszón lévő adatok) sérülhetnek.

- A lejátszó kezelőgombjait nem lehet használni, amikor a lejátszó a számítógéphez van csatlakoztatva.

- Az akkumulátor teljesítményének megtartása érdekében töltse fel az akkumulátort legalább félévente vagy évente egyszer.

- A számítógéphez csatlakoztatott USB-eszközök némelyike akadályozhatja a lejátszó megfelelő működését.

- A saját kézzel összeállított, illetve az átalakított számítógépek esetében nem garantáljuk, hogy az akkumulátort fel lehet tölteni.

- Ha a számítógép energiatakarékos módba lép – például alvási vagy hibernálási módba –, miközben a lejátszó USB-kábelen csatlakoztatva van, akkor a lejátszó akkumulátora nem töltődik. Ehelyett a lejátszó továbbra is az akkumulátor energiáját fogyasztja, így folyamatosan meríti azt.

- Ne csatlakoztassa a lejátszót hosszú időre olyan hordozható számítógéphez, amelyik nincs hálózati tápforrásra kötve, mert a lejátszó lemerítheti a számítógép akkumulátorát.

- Amíg a lejátszó számítógéphez van csatlakoztatva, ne kapcsolja be, ne indítsa újra, ne kapcsolja be alvási módból, és ne kapcsolja ki a számítógépet. Ezek a műveletek a lejátszó hibás működését okozhatják. Ezen műveletek elvégzése előtt bontsa a lejátszó és a számítógép közötti kapcsolatot.

- A töltés során a lejátszó felmelegedhet. Ez nem jelent hibás működést.

- Ha a lejátszót USB-kábel segítségével egy számítógéphez csatlakoztatja, a legutóbb lejátszott zeneszám, videó, fénykép stb. folytatásával kapcsolatos információk törlődnek. Válassza ki újra a kívánt tartalmat a képernyőn megjelenő listából.

Vissza a tetejére