WALKMAN felhasználói útmutató
Nyomtatás
Legfelső oldal > A szoftverek használata > Windows Media Player > Zene átvitele – Windows Media Player

## Zene átvitele – Windows Media Player

A Windows Media Player segítségével is átvihet zenét a számítógépről a lejátszóra.
Megjegyzés

- Ne húzza ki az USB-kábelt, amikor a [Do not disconnect.] felirat látható a lejátszón, mert az átvitt adatok sérülhetnek.

- Ha a Content Transfer automatikusan elindul, miután a lejátszót a számítógéphez csatlakoztatta az USB-kábellel (mellékelve), zárja be vagy hagyja figyelmen kívül a Content Transfer alkalmazást, mivel nincs szükség a Content Transfer használatára. A Content Transfer automatikus indításával kapcsolatos további információkat a Content Transfer Súgó témaköreiben találja.

Tipp

- A Windows Media Player használatáról részleteket és azzal kapcsolatban támogatást a következő webhely Windows Media Player alkalmazással kapcsolatos adatai között talál:
  http://support.microsoft.com/

1. Indítsa el a Windows Media Player programot, majd az USB-kábel (mellékelve) segítségével csatlakoztassa a lejátszót a számítógéphez.

Csatlakoztassa az USB-kábel csatlakozóját a lejátszóhoz.
Megjelenik az [Eszköz beállítása] ablak.

1. Kattintson a [Mégse] parancsra.

Ha megjelenik, zárja be az automatikus lejátszás ablakát a [Mégse] gombra vagy a bezárás ikonra kattintva.

- Ha a [Befejezés] gombra kattint a [Mégse] helyett, a Windows Media Player műsortárának összes adata automatikusan átmásolódik a lejátszóra. Ha a műsortár adatainak mérete meghaladja a lejátszó rendelkezésre álló tárterületét, a másolási folyamat nem indul el.

- Bármikor megnyithatja az [Eszköz beállítása] ablakot. A megnyitásához kattintson a jobb gombbal a [WALKMAN] elemre a Windows Media Player ablak bal oldalán, majd kattintson a [Másolás beállítása] parancsra.

1. Kattintson a [Másolás lejátszóra] lapra a Windows Media Player ablakban.

1. Húzza át a kívánt zeneszámokat az ablak jobb oldalán található szinkronizálási listába.

A zeneszámok hozzáadódnak a szinkronizálási listához.

1. Kattintson a [Másolás indítása] parancsra a szinkronizálás elindításához.

Ha a szinkronizálás befejeződött, a szinkronizálási listán megjelenik egy, a lejátszó leválasztására figyelmeztető üzenet. Ha elkészült, zárja be a Windows Media Player programot, és válassza le a lejátszót a számítógépről.
Megjegyzés

- Előfordulhat, hogy egyes fájlokat nem lehet a lejátszón lejátszani a másolásvédelem miatt.

- A lejátszó nem tudja lejátszani a Windows Media digitális jogkezelő technológiáját („WM-DRM”) használó hangfájlokat. Ha a hangfájlok nem vihetők át, ellenőrizze a Windows Media Player DRM-re vonatkozó információit a következő webhelyen:
  http://support.microsoft.com/

Kapcsolódó témakörök
A szoftverek bemutatása
Zene importálása CD-kről – Windows Media Player
Zene átvitele – Content Transfer
Zene átvitele a Windows Intézővel
Zene lejátszása
Vissza a tetejére